2018 e Breizh
Kronologiezh vloaziek evit Breizh
2017 e Breizh - 2018 e Breizh - 2019 e Breizh

Darvoudoù

Genver
1añ a viz Genver : hervez sifroù diwezhañ an INSEE ez eus  a dud o vevañ e Breizh :  el Liger-Atlantel,  en Il-ha-Gwilen,  e Penn-ar-Bed,  er Mor-Bihan ha  en Aodoù-an-Arvor.
17 a viz Genver : disklêriañ a ra Kentañ Ministr Bro-C'hall, Édouard Philippe, eo dilezet ar raktres da sevel un aerborzh bras e Kernitron-al-Lann.
25 a viz Genver : degemeret eo raktres Radio Kerne da sevel ur radio hollvrezhonek e Bro-Naoned gant ar CSA (Comité Supérieur de l'Audiovisuel).
26 a viz Genver : a-benn ar fin eo aotreet reiñ an anv-bihan Derc'hen d'ur babig gant prokulor lez-engalv Roazhon, pa oa bet nac'het gant servijoù ti-kêr Roazhon e miz Eost 2017.

C'hwevrer
3 a viz C'hwevrer : degadoù a banelloù divrezhoneg zo bet divontet gant tud eus A'i 'ta war vord an hentoù-tizh e Breizh, e-kichen Sant-Brieg, Gwengamp, Montroulez, Brest, Kreiz-Breizh, Kemper, Kemperle, an Oriant, an Alre ha Gwened. 
16 a viz C'hwevrer : 21vet Prizioù ar brezhoneg, roet gant France 3 Breizh hag Ofis Publik ar Brezhoneg, e-kerzh un abadenn e Karaez.
23 a viz C'hwevrer : digoradur ofisiel Skolaj Diwan Gwened.

Meurzh
23 ha 24 a viz Meurzh : kendiviz e Kemper diwar-benn ar soubidigezh er skolioù Diwan hag e skolioù broioù bihan all.
Sadorn 31 a viz Meurzh : manifestadeg evit ur c'hlask divyezhek brezhoneg-galleg e Kastell-Briant.
Sadorn 31 a viz Meurzh : manifestadeg en Oriant a-enep aloubadeg Efrîn ha Kurdistan Siria gant an arme turk.

Ebrel
14 a viz Ebrel : laeret eo relegouer kalon Anna Breizh er mirdi Dobrée e Naoned. Adkavet eo eizhtez war-lerc'h.
22 a viz Ebrel : en o c'hendalc'h e Karaez e tiviz izili ar Mouvement Bretagne et Progrès/Breizh War-Raok cheñch anv d'o strollad a zeu da vezañ hiviziken Pour la Bretagne/Breizh War-Raok.

Mae
4 a viz Mae : deroù ar Redadeg evit ar brezhoneg, e Kemper. Erruout a ray e Plougerne d'an 12 a viz Mae.
26 a viz Mae : manifestadeg gant Diwan e Roazhon, evit goulenn "ur gwir bolitikerezh diorren ar brezhoneg er skolioù" ha "justis evit Diwan".

Gouere
3 a viz Gouere : en ur respont d'ar senedour Michel Canévet he deus skrivet Ministrez ar Justis ne vo ket kemmet an destenn a verz implij an ñ en anvioù-bihan roet d'ar vugale nevez-ganet. E disklêriadenn ar vinistrez e lenner ivez eo aotreet ober gant levrigoù-familh divyezhek brezhonek-gallek.
29 a viz Gouere : erruout a ra delwenn sant Piran ha nav delwenn nevez all e Traoñienn ar Sent.

Gwengolo
3 a viz Gwengolo : ur skol Diwan nevez a zigor e Plougerne.
8 a viz Gwengolo : divontet ez eus panelloù-hent gallek gant tud yaouank eus A'i 'ta en Erbigneg.
29 a viz Gwengolo : manifestadeg evit adunvanidigezh velestradurel Breizh e Naoned, gant 44=Breizh.

Here
Lun 8 a viz Here : tremen a ra Afer Fañch Bernard dirak lez-engalv Roazhon. Embannet e vo ar varnadenn d'an 19 a viz Du.

Du
 Lun 17 a viz Du : Krog eo Luskad ar jiletennoù melen a-enep ar vuhez ker.
Lun 19 a viz Du : gant lez-engalv Roazhon eo degemeret an anv Fañch gant un ñ, abalamour ma c'haller kavout gerioù gant al lizherenn-se e galleg, emezo, hag int da reiñ skouerioù evel hini cañon a gaver e geriadurioù gallek Larousse pe Robert. 
26 a viz Du : 100 000 sinadur zo bet kaset da Philippe Grosvalet, prezidant Kuzul-departamant al Liger-Atlantel, evit goulenn ma vo ur vouezhiadeg en departamant-se da c'houzout e peseurt rannvro e fell d'an annezidi bevañ, Rannvro Breizh pe Broioù al Liger.

Kerzu
17 a viz Kerzu : e bodadeg Kuzul-departamant al Liger-Atlantel ez a an darn vrasañ eus ar guzulierien a-du gant ar prezidant Grosvalet. Sevel a reont a-enep ur vouezhiadeg e-touez annezidi an departament a-fet adunvaniñ Breizh (30 kuzulier a-enep, 13 a-du, 15 neptu). Ha goulenn a reont digant ar gouarnamant aozañ ur referendom evit an dra-se, e rannvro Broioù al Liger.

Marvioù
Garmenig Ihuellou, skrivagnerez vrezhonek
Kendal Breizh, stourmer breizhat, lazhet e Kurdistan
Alain Gérard, politiker
Gwyn Griffiths, kazetenner ha skrivagner eus Kembre
Annick Lagadec, kazetennerez
Françoise Lermen, troerez, skrivagnerez
René Pétillon, treser
Serj Plenier, kelenner brezhoneg
Andreo ar Merser, embanner brezhonek
Yann Talbot, beleg

Notennoù



2018
Istor Breizh en XXIvet kantved
2018 e Breizh